કિરોબોને અવકાશમાં મુકતા પહેલાં ઝીરો-ગ્રેવિટી અને સલામતીની તમામ ચકાસણી કરવામાં આવી હતી. માત્ર ૩૪ સેન્ટીમીટર ઉંચો આ રોબોટ જાપાની ભાષા બોલી શકે છે અને લાંબાગાળાથી પોતાના સ્નેહીજનોથી દૂર રહેતાં અવકાશયાત્રીને લાગણીસભર ટેકો પૂરો પાડશે. કિબો રોબોટ પ્રોજેક્ટના ભાગરૃપે કિરોબોની સાથે જમીન પર તેના સાથી મિરાટાને પણ વિકસાવવામાં આવ્યા છે. અવકાશમાં માનવ-રોબોટ વચ્ચે વાતચીતને પ્રોત્સાહન આપવા માટે નવી ટેકનોલોજી વિકસાવવાનો આ પ્રોજેક્ટનો મુખ્ય હેતુ છે.